cyanic-selkie/wikianc huggingface dataset:
தாய்லாந்தின் பாட்
வரலாறு
நவம்பர் 27, 1902இல் பாட்டின் மதிப்பு வெள்ளியை அடிப்படையாகக் கொண்டிருந்தது. 15 கிராம் வெள்ளி ஒரு பாட்டாக இருந்தது. இதனால் தங்கத்தை அடிப்படையாகக் கொண்ட நாணயங்களுடன் பாட்டின் மதிப்பு வேறுபட்டுக்கொண்டு வந்தது. 1857இல் சில வெளிநாட்டு வெள்ளி நாணயங்களுக்கு எதிர் பாட்டின் மதிப்பு சட்டத்தின்படி நிர்ணயிக்கப்பட்டிருந்தது. காட்டாக, ஒரு பாட் = 0.6 வளைகுடா டாலர் மற்றும் ஐந்து பாட் = ஏழு இந்திய ரூபாய்கள். 1880க்கு முன்பாக பிரித்தானிய பவுண்டுக்கு எட்டு பாட்டுக்களாக மாற்று வீதம் நிச்சயிக்கப்பட்டது. இது 1880களில் 10 பாட்டுகளாக மதிப்புக் குறைந்தது.
1902இல் தங்கத்திற்கு எதிராக வெள்ளியின் விலையை உயர்த்துவதின் மூலம் பாட்டின் மதிப்பைக் கூட்டியது; ஆனால் வெள்ளி விலை வீழ்ந்தபோது அரசு பாட்டின் மதிப்பைக் குறைக்கவில்லை. ஒரு பிரித்தானிய பவுண்டுக்கு 21.75 பாட்டாகத் துவங்கி நாணய மதிப்புக் கூடத் தொடங்கியது. 1908இல் இது 13ஆகவும் 1919இல் 12 பாட்டாகவும் 1923இல் 11 பாட்டாகவும் குறைந்தது. இரண்டாம் உலகப் போர் போது ஒரு பாட்டின் மதிப்பு ஒரு யென்னுக்கு இணையாக இருந்தது.
1956இல் அமெரிக்க டாலருடன் இணைக்கப்பட்டு 1973 வரை  டாலருக்கு 20.8 பாட்டாக இருந்தது. பின்னர் 1978 வரை டாலருக்கு 20 பாட்டாக இருந்தது. அமெரிக்கப் பொருளாதார வளர்ச்சியால் 1984இல் இது டாலருக்கு 25 பாட்டாக ஆனது. 1997 ஆசிய நிதி நெருக்கடிக்குப் பின்னர் நடப்புச் செலாவணி வீதத்திற்கு மாறியது. இதன் மதிப்பு 1998இல் டாலருக்கு 56 பாட்டாக வீழ்ந்தது.
வெளி இணைப்புகள்
பகுப்பு:தாய்லாந்து பகுப்பு:ஆசிய நாணயங்கள்
சித்தி குமாரி
சித்தி குமாரி,   ராஜஸ்தான் இருந்து பிகானர் கிழக்கு சட்டமன்ற உறுப்பினராகவும், பாரதிய ஜனதா கட்சியின் வேட்பாளராக 2008 இல் தேர்ந்தெடுக்கப்பட்டார். அவர் 1973 ல் பிறந்தார், எம்.ஏ. வரை படித்தார். இவர் லால்கர் அரண்மனையின் அருங்காட்சியக இயக்குனர் ஆவார். பிகானரின் முந்தைய இராச்சியத்தின் மஹாராஜா  நரேந்திர சிங் பஹதூரின் மகளும் மற்றும்  மகாராஜா  டாக்டர் கர்னி பகதூர் சிங் பேத்தி ஆவார். பிப்ரவரி 8, 2012 அன்று பிகானரின் உள்கட்டமைப்பு மேம்பாட்டுக்காக சித்தி குமாரி 61 லட்ச ரூபாய் கொடுத்துள்ளார்.
2013 தேர்தல்களில் அவர் வெற்றி பெற்றுள்ளார். அவர் ஒரு நல்ல இயல்பான தலைவர் ஆவார்.
பகுப்பு:1973 பிறப்புகள் பகுப்பு:வாழும் நபர்கள் பகுப்பு:21-ஆம் நூற்றாண்டு இந்திய அரசியல்வாதிகள்
இதயம் இல்லாத மான்
இதயம் இல்லாத மான் (The Deer without a Heart) ஒரு பழங்கால கட்டுக்கதை ஆகும், இது ஐரோப்பாவில் ஈசாப்பின் நீதிக்கதைகளில் இடம் பெற்றதாகும். பெர்ரி குறியீட்டில் இக்கதைக்கு 336 வது எண் வழங்கப்பட்டுள்ளது. இது ஒரு மான் (அல்லது கிழக்கத்திய நாடுகளில் இம்மிருகம் கழுதை எனவே குறிப்பிடப்படுகின்றது) தந்திரமான நரியால் நோய்வாய்ப்பட்ட சிங்கத்தைப் பார்க்க இரண்டு முறை வலியுறுத்தி அழைத்து வரப்பட்டது. சிங்கம் அதைக் கொன்ற பிறகு, நரி மானின் இதயத்தைத் திருடிச் சாப்பிட்டது. 'மானின் இதயம் எங்கே?' என்று சிங்கம் கேட்டபோது, சிங்கத்தின் குகைக்கே வந்து தன்னை இரையாக்கிக் கொள்ளும் அளவுக்கு முட்டாள்தனமான ஒரு விலங்கிற்கு இதயம் இருந்திருக்க முடியாது என்று நியாயப்படுத்தியது. இது இதயம் எண்ணங்கள் மற்றும் புத்திசாலித்தனத்தின் இருப்பிடம் என்ற பண்டைய நம்பிக்கையை பிரதிபலிக்கிறது. ஆர்னே-தாம்சன் வகைப்பாடு அமைப்பில் கதை வகை 52 என பட்டியலிடப்பட்டுள்ளது.
கிழக்கிலிருந்து வரும் கதை
thumb| பஞ்சதந்திரத்தின் 15 ஆம் நூற்றாண்டின் பாரசீக மொழிபெயர்ப்பிலிருந்து - நரி சிங்கத்திடம் அறிக்கை செய்கிறது இந்திய பஞ்சதந்திரத்தில் காணப்படும் கதையின் வடிவமோ, கழுதையின் காதுகளும் இதயமும் தனது நோய்க்கான சிகிச்சை என்று நம்பும் ஒரு சிங்கத்தைப் பற்றியது. சிங்கத்தின் வேலைக்காரனான குள்ளநரி தன்னுடன் வரும்படி ஒரு கழுதையை வற்புறுத்துகிறது ஆனால் சிங்கம் கழுதையை முதல் முயற்சியிலேயே கொல்ல முடியாத அளவுக்கு பலவீனமாக உள்ளது, தப்பி ஓட முயற்சித்த கழுதையை குள்ளநரி ஏமாற்றி மீண்டும் திருப்பி சிங்கத்திடம் அனுப்ப வேண்டியிருந்தது. அதன் பிறகு, குள்ளநரி பசியுடன் இருந்த சிங்கத்தை இறந்த கழுதையுடன் விட்டுவிடுமாறு வற்புறுத்துவதோடு இறந்த கழுதையின் காதுகளையும் இதயத்தையும் தனக்காக எடுத்துக்கொள்கிறது. கழுதையின் காதுகள் மற்றும் இதயம் இல்லாததற்கான நரியின் விளக்கம் என்னவென்றால், மிகவும் முட்டாள்தனமான ஒரு விலங்கு கேட்க அல்லது சிந்திப்பதற்கான உறுப்புகளைக் கொண்டிருந்திருக்க முடியாது என்பதேயாகும்.
தொடர் மொழிபெயர்ப்புகள் மற்றும் தழுவல்கள் மூலம் இந்தக் கதை மேற்கு நோக்கி பயணித்து இறுதியில் அரேபியர்களை ஆக்கிரமித்து இசுபெயினுக்கு கொண்டு செல்லப்பட்டது. இந்த நேரத்தில் கதையின் விவரங்கள் கணிசமாக மாறிவிட்டன. இதே கதையின் அரேபிய வடிவமொன்றில், ஒரு கழுதை சிங்கத்திடம் அகந்தையோடு மோத நினைத்தது. இந்த மோதலில் கழுதை கொல்லப்பட்டது. இந்த வடிவத்திலும் நரி கழுதையின் இதயத்தைத் தின்று விட்டு சிங்கத்திடம் இவ்வாறான முட்டாள் மிருகத்திடம் இதயம் இருந்திருக்க முடியாது என்ற காரணத்தையே கூறுகிறது. கதையின் யூத வடிவங்களும் உள்ளன, அதில் ஒன்றில் கழுதை சுங்கக் காப்பாளராகவும் மற்றொன்றில் கப்பலில் கட்டணம் கோருபராகவும் சித்தரிக்கப்பட்டுள்ளது.
மேற்கில் இருந்து வந்த கதை
"சிங்கம், நரி மற்றும் மான்" என்ற கதை முதன்முதலில் ஆர்க்கிலோக்கஸின் கவிதைகளில் தோன்றிய ஒரு பழமையான ஒன்றாகும். இது பாப்ரியஸின் தொகுப்பில் நீண்ட காலமாக சொல்லி வரப்பட்டது. இதில் வேட்டையாட முடியாத அளவுக்கு உடம்பு சரியில்லாத சிங்கத்தின் குகையைப் பார்க்க நரி இரண்டு முறை மானை வற்புறுத்துகிறது. நரி இதை ஒரு கரடுமுரடான அரவணைப்பாக விளக்கி மானை அதன் மரணத்திற்குத் திருப்புகிறது. இது கிரேக்க மொழியில் மட்டுமே பதிவு செய்யப்பட்டுள்ளது, இதனால் இடைக்கால ஐரோப்பிய மாறுபாடுகள் மேற்கத்திய வம்சாவளியை விட கீழ்திசை நாடுகளின் வடிவங்களுடன் சமானமானதாக இருக்கலாம். மேரி டி பிரான்சின் கூற்றுப்படி, பஞ்சதந்திரத்தில் உள்ளதைப் போல, சிங்கத்திற்கு அதன் நோய்க்கான சிகிச்சையாக மானின் இதயம் தேவைப்படுகிறது.
மாற்றத்தின் செயல்முறை நவீன காலத்திற்கும் தொடர்கிறது. ஸ்டூவர்ட் கிராஃப்டின் 12 நிமிடத் திரைப்படமான தி ஸ்டாக் வித் எ ஹார்ட் (2009/10) இல், மானிடம் திருடிய இதயத்தை சிங்கத்தை நம்பவைப்பதற்காக நரி மீண்டும் மானிடம் வைப்பதாகச் செய்வதன் மூலம் முடிவில்லாத சுற்றுப் பதிப்பில் கதை நீளமாக விவரிக்கப்பட்டுள்ளது.
மேற்கோள்கள்
பகுப்பு:இந்திய இலக்கியம்
பாலையக் கோட்டை
இந்தியா,  தமிழ்நாடு,  திருவாரூர் மாவட்டம், மன்னார்குடி வட்டத்தில்  பாலையக் கொட்டை கிராமம் அமைந்துள்ளது. இக்கிராமம் ஆறுகள், குளங்கள், நெல் மற்றும் வாழை ஆகியவை விளையும் வயல்வெளிகள் ஆகியவற்றால் சூழ்ந்துள்ளது. வடக்கு தெரு, தெற்கு தெரு, நடுத் தெரு, மேலத் தெரு,  முதன்மை சாலைத் தெரு போன்ற  தெருக்கள் இதில் உள்ளன. அனைத்துத் தெருக்களும் ஆற்றுப் படுகையை முடிவாகக் கொண்டிருப்பது இக்கிராமத்தின் சிறப்பாகும். இதன்  வடபகுதியில்  அருகில்   மன்னார்குடி  நகரமும்  மேற்கில்  திருமக்கோட்டை கிராமமும் காணப்படுகின்றன. இக் கிராம மக்கள் உலகளவில் பரவி   அந்நிய செலாவணியை ஈட்டுபவர்களாக உள்ளனர். குடும்பத்திற்கு ஒருவராவது  வெளிநாட்டில் வேலை செய்பவர்களாக இருக்கின்றனர். அவர்களுள் அதிகம்பேர் சிங்கப்பூரில்  உள்ளனர். ஆகவே,  இந்தக் கிராமம்  ' ' ' குட்டி சிங்கப்பூர் ' ' ' என்று அழைக்கப்படுகிறது.
பகுப்பு:திருவாரூர் மாவட்டத்திலுள்ள கிராமங்கள்
உடையார் அரச குலம்
வாடியார் (Wadiyar) என அழைக்கப்படும் உடையார் அரச மரபை யதுராய உடையார் என்பவர் கி பி 1399-இல் நிறுவினார். உடையார் அரச குலத்தினர் 1399 முதல் 1761 முடியவும், பின்னர் 1799 முதல் 1947 முடிய மைசூர் இராச்சியத்தை ஆண்டனர். இந்தியப் பிரிவினைக்குப் பின்னர் மைசூர் இராச்சியம் கர்நாடகா மாநிலத்துடன் இணைக்கப்பட்டது.
பெயர்க்காரணம்
கன்னட மொழியில் உடையார் என்பதற்கு தலைவர் அல்லது "இறைவன்" எனப் பொருளாகும். வரலாற்று பதிவுகள் அரச வம்சத்தின் குடும்ப உறுப்பினர்களைக் குறிப்பிடும்போது வோடியார் என்ற வார்த்தையைப் பயன்படுத்துகின்றன; இது நவீன கன்னட ஒலிபெயர்ப்பில், ″ஒடியார் என்றும் பயன்படுத்தப்படுகிறது.
வரலாறு
சந்திர குலம் விஜயநகரப் பேரரசு விஜயநகரப் பேரரசு புராணத்தின் படி, உடையார்கள் தங்கள் வம்சாவளியை பகவான் கிருஷ்ணனின் யது குலம் அல்லது (யாதவர்) என்று கூறிகொள்கின்றனர். இருப்பினும், வரலாற்றாசிரியர்களான ஷியாம் பிரசாத், நோபுஹிரோ ஓட்டா, டேவிட் லீமிங், ஆயா இகேகேம் ஆகியோர் உடையார்கள் உள்ளூர் நிலப்பிரபுத்துவ பிரபுக்கள் என்று கூறுகின்றனர், அவர்கள் புராணத்தின்படி தங்களை புகழ்பெற்ற சந்திர வம்சத்தின் நேரடி சந்ததியினர் என்று கூறிக்கொள்ள முயன்றனர். இவர்கள் துவாரகையிலிருந்து வந்தனர், மேலும் இந்த இடத்தின் இயற்கை அழகைக் கண்டு மைசூரிலேயே தங்குமிடமாக மாற்றிக் கொண்டனர். இந்த வம்சத்தை 1399 ஆம் ஆண்டில் யதுராயர் நிறுவினார். அவர் 1423 வரை விஜயநகர சாம்ராஜ்யத்தின் கீழ் மைசூர் இராச்சியத்தை 1423 முடிய ஆண்டார். யதுராய உடையாருக்குப் பிறகு, மைசூர் இராச்சியம் உடையார் ஆட்சியாளர்களால் பல வெற்றிகளைப் பெற்றது. ஆரம்ப காலத்தில் இந்த இராச்சியம் மிகவும் சிறியதாக இருந்தது, இது விஜயநகர பேரரசின் ஒரு பகுதியாக இருந்தது. யதுராயருக்குப் பின்வந்த உடையார் வம்ச மன்னர்கள் 1565-ஆண்டில் விஜயநகரப் பேரரசு வீழ்ச்சி அடையும் வரை, விஜயநகரப் பேரரசுக்கு கப்பம் கட்டும் குறுநில மன்னர்களாக மைசூரை ஆண்டனர். இவர்கள் மைசூர் பகுதியை 600 ஆண்டுகள் ஆண்டனர். 1565-க்குப் பின்னர் மைசூர் உடையார் மன்னர்கள் தன்னாட்சி உரிமையுடன் மைசூர் இராச்சியத்தை 1799 வரை ஆண்டனர்.
மூன்றாம் கிருட்டிணராச உடையார் (1799-1868) ஆட்சியின் போது, இப்பகுதி பிரித்தானியப் பேரரசுவின் கட்டுப்பாட்டின் கீழ் வந்தது. அவரது வாரிசுகள் தங்கள் அரச பெயரின் ஆங்கில எழுத்துப்பிழையை வாடியார் என்பதை, பகதூர் என்று மாற்றிக் கொண்டனர். வம்சத்தின் கடைசி இரண்டு மன்னர்கள், நான்காம் கிருட்டிணராச உடையார் மற்றும் ஜெயச்சாமராஜா உடையார், பிரித்தானியப் பேரரசுவின் அரசாட்சியை ஏற்றுக்கொண்டனர்.
விரிவாக்கம்
1760 முதல் 1799 முடிய மைசூர் இராச்சியத்தின் அரசாட்சி, தலைமைப் படைத்தலைவராக இருந்த ஐதர் அலி மற்றும் அவரது மகன் திப்பு சுல்தான் கையில் சென்றது. இவர்கள் பிரித்தானியாவின் இந்தியப் பேரரசை எதிர்த்தனர். 1799-இல் ஸ்ரீரங்கப்பட்டினத்தில் நடந்த போரில், பிரித்தானியர்கள் திப்பு சுல்தானைக் கொன்று, உடையார் வம்ச மன்னர்களிடம் மைசூர் இராச்சியம் மீண்டும் ஒப்படைக்கப்பட்டது.
பிரித்தானிய இந்திய ஆட்சியில்
மூன்றாம் கிருட்டிணராச உடையார் (1796-1868) காலத்தில், உடையார்களின் மைசூர் இராச்சியம், துணைப்படைத் திட்டத்தின் படி, பிரித்தானியா இந்தியப் பேரரசுக்கு ஆண்டு தோறும்  கப்பம் செலுத்தும் நாடாக மாறியது.
இந்திய விடுதலைக்குப் பின்னர்
மைசூர் மன்னர் ஜெயச்சாமராஜா உடையார்	(1940-1950) ஆட்சிக் காலத்தில், 1947-இல் இந்திய விடுதலைக்குப் பின்னர், உடையார்களின் மைசூர் இராச்சியம் இந்தியாவுடன் இணைக்கப்பட்ட போதிலும், 1956 முடிய மைசூர் உடையார் வம்ச மன்னர்களை மைசூர் மகாராஜா என்றே இந்திய அரசால் அழைக்கப்பட்டனர். 1 நவம்பர் 1956-இல் இந்தியாவை மொழி வாரி மாநிலங்களாகப் பிரிக்கப்பட்ட போது, மைசூர் இராச்சியம் கர்நாடகா மாநிலத்தின் பகுதியாக இணைக்கப்பட்டது.
1956 முதல் 1964 முடிய உடையார் வம்ச மன்னர்கள் கர்நாடகா மாநிலத்தின் ஆளுநர்களாக செயல்பட்டனர். பிற சுதேச சமஸ்தான மன்னர்களைப் போன்று உடையார் வம்ச மன்னர்களும் இந்திய நடுவண் அரசிடமிருந்து மன்னர் மானியம் பெற்றனர். 1971-இல் இந்தியப் பிரதமர் இந்திராகாந்தி கொண்டு வந்த மன்னர் மானிய ஒழிப்புச் சட்டப்படி, அனைத்து 560 சுதேச சமஸ்தான மன்னர்களுக்கு மன்னர் மானியம்  வழங்கப்படுவது நிறுத்தப்பட்டது.
இந்திய நாடாளுமன்ற மாநிலங்களவை உறுப்பினராக பல்லாண்டு பதவி வகித்த ஸ்ரீகண்டதத்த நரசிம்மராஜ உடையாருக்குப் (1974-2013) பின்னர்  2015-ஆம் ஆண்டு முதல் யதுவீர் கிருட்டிணதத்த சாமாரச உடையார் மைசூர் மன்னராக பட்டம் வகித்து வருகிறார்.
தசரா விழாவில்
மைசூரு தசரா பண்டிகையின் போது, மைசூர் அரண்மனையை அலங்கரித்து, மன்னர் தர்பாரில் அமர்ந்து மக்களுக்கு காட்சியளிப்பார்கள்.
வெளி இணைப்புகள்
பகுப்பு:இந்திய அரச மரபுகள் பகுப்பு:கர்நாடக வரலாறு பகுப்பு:கர்நாடகம் பகுப்பு:இந்தியாவின் மன்னராட்சிகள் பகுப்பு:மைசூர் அரசர்கள் பகுப்பு:மைசூர்
ஜெப்ரி பெல்
வெளி இணைப்பு
ஜெப்ரி பெல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1896 பிறப்புகள் பகுப்பு:1984 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
உப்புகாச்சிபேட்டை ஊராட்சி
உப்புகாச்சிபேட்டை ஊராட்சி (Uppukatchipettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1441 பேர் ஆவர். இவர்களில் பெண்கள் 702 பேரும் ஆண்கள் 739 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சர் தியாகராயா கல்லூரி
சர் தியாகராயா கல்லூரி (Sir Theagaraya College) என்பது இந்தியாவின், தமிழ்நாட்டின், சென்னை, பழைய வண்ணாரப்பேட்டையில் அமைந்துள்ள கல்லூரி ஆகும். இந்த கல்லூரியானது சென்னைப் பல்கலைக்கழகத்துடன் இணைவுபெற்றுள்ளது. இங்கு கலை மற்றும் அறிவியல் படிப்புகளாக பி.ஏ. வரலாறு, பி.ஏ. பொருளாதாரம், பி.எஸ்சி வேதியியல், இயற்பியல், தாவரவியல், விலங்கியல், பி.காம் பொது, எம்.ஏ வரலாறு, எம்.ஏ பொருளாதாரம், எம்.எஸ்சி விலங்கியல், முனைவர் பட்டப் படிப்பு முழுநேரம் மற்றும் பகுதி நேரமாக வரலாறு, பொருளாதாரம், விலங்கியல். சுயநிதியில் (இரண்டாம் வேலைநேரத்தில்) இளங்கலைப் பாடங்களாக பிசிஏ (கணினி பயன்பாட்டு இளங்கலை), பிபிஏ (வணிக நிர்வாகத்தில் இளங்கலை) பிஎஸ்சி கணினி அறிவியல், பி. காம் பொது, பி.காம் கணினி பயன்பாடு, பி.காம் கணக்கியல் மற்றும் நிதி, மற்றும் பி. காம் மெருவணிக செயலாளர். முதுகலைப் படிப்புகளானது 2019-2020 கல்வியாண்டில் தொடங்கப்பட்டு கீழ்கண்ட பாடங்களான எம்.எஸ்சி, கணினி அறிவியல், எம்.காம் (பொது) ஆகியவை வழங்கப்படுகின்றன.
வெளி இணைப்புகள்
பகுப்பு:சென்னைப் பல்கலைக்கழக இணைவுக்கல்லூரிகள் பகுப்பு:Coordinates on Wikidata பகுப்பு:சென்னையில் உள்ள பல்கலைக்கழகங்களும் கல்லூரிகளும்
கான்பூர் மத்தியத் தொடருந்து நிலையம்
கான்பூர் சென்ட்ரல் தொடருந்து நிலையம், இந்திய மாநிலமான உத்தரப் பிரதேசத்தின் கான்பூரில் உள்ளது. இதன் நிலையக் குறியீடு CNB ஆகும். இது வடக்கு மத்திய தொடருந்து மண்டலத்தின் கட்டுப்பாட்டில் உள்ளது.
வண்டிகள்
இங்கு நின்று செல்லும் வண்டிகளில் சில:
சான்றுகள்
இந்தியாவின் முதன்மையான நூறு தொடருந்து நிலையங்கள் பகுப்பு:உத்தரப் பிரதேசத் தொடருந்து நிலையங்கள் பகுப்பு:கான்பூர் மாவட்டம்
மு. பிச்சைக்கனி
'''மு. பிச்சைக்கனி''' (பிறப்பு: சனவரி 2 1947) இவர் சிங்கப்பூர் தமிழ் எழுத்தாளர்களுள் ஒருவராவார். தமிழ்நாடு, புதுக்கோட்டை மாவட்டம், அன்னவாசலுக்கருகிலுள்ள புதூர் எனும் கிராமத்தைப் பிறப்பிடமாகக் கொண்ட இவர் அன்னவாசல் அரசினர் தொடக்கப் பள்ளியில் தனது கல்வியைத் தொடங்கி பின்பு பர்மா (மியன்மார்) தலைநகர் ரங்கூனுக்குச் சென்று புனித கேப்ரியல் எஸ்.பி.ஜே. பள்ளியில் இணைந்து கற்று பின்னர் தமிழகம் திரும்பி, திருச்சி ஜமால் முகமது கல்லூரியிலும், விருதுநகர் வி.எச்.என்.எஸ்.என். கல்லூரியிலும் கல்வி கற்று இரசாயனத்தில் முதுகலைப் பட்டம் பெற்றார். வணிகம், கணினிக் கணக்கு நிர்வாகம் போன்ற துறைகளில் டிப்ளோமா பெற்றுள்ள இவர் தமிழ், இந்தி, உருது, ஆங்கிலம், அரபி, பர்மிய மொழிகளை கற்றறிந்தவராவார்.
வகித்த பதவிகள்
தமிழகத்தில் தமிழ் இக்கிய மன்றத்தின் செயலாளராகவும், 1997ல் சிங்கப்பூர் தமிழ் எழுத்தாளர் கழகத்தின் உறுப்பினராகவும், விருதுநகர் வி.எச்.என்.எஸ்.என். கல்லூரியின் வெள்ளிவிழா மலரைத் தயாரிப்பதற்கு பொறுப்பாளராகவும் இருந்துள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:1947 பிறப்புகள் பகுப்பு:சிங்கப்பூர் எழுத்தாளர்கள் பகுப்பு:புதுக்கோட்டை மாவட்ட நபர்கள்
வாலரீ பாட்ரீசியா மயர்சுகாப்
வாலரீ பாட்ரீசியா மயர்சுகாப் (Valerie Patricia Myerscough) (20 ஜூன் 1942 – 8 நவம்பர் 1980) ஒரு கணிதவியலாளரும் வானியற்பியலாளரும் ஆவார். இவர் தன் மதிப்பார்ந்த பெருங்கொடைகளை விரிவாக வானியற்பியலுக்கு அளித்துள்ளார். இவர் அரசு வானியல் கழகப் படிமலர்ச்சிக்கும் தன் குறுகிய வாழ்நாளில் பெரும்பணி ஆற்றியுள்ளார்.
வாழ்க்கை
இவர் இங்கிலாந்து வடக்குப் பகுதியில் 1942 ஜூன் 20 அன்று பிறந்தார்.இவர் தன் 16 ஆம் அகவையில் அரசு ஆல்லோவே கல்லூரியில் கணிதவியல் இளவல் பட்டம் படிக்க விண்ணப்பித்து அக்கல்லூரியில் சேர்ந்துள்ளார். இவர் தன் 19 ஆம் அகவையில் கல்லூரியில் முதல் மதிப்புடன் தேறி, இலண்டன் பகலைக்கழக உலுபாக் பரிசையும் செர்புரூக் பரிசையும் ஈட்டியுள்ளார். இரண்டு ஆண்டுகளுக்குப் பின்னர் இவர் தன் முனைவர் பட்டத்தை எம்.ஆர்.சி. மெக்டோவல் வழிகாட்டுதைல் " எதிர்கரிம மின்னணுவின் தொடர்ந்த உட்கவர்தலும் பிற குவையக் கணக்கீடுகளும்" எனும் தலைப்பில் பெற்றுள்ளார்.
இவர் முதலில் தர்காம் பல்கலைக்கழகத்தில் முதுமுனைவர் ஆய்வை மேற்கொண்டுள்ளார். பின்னர் 1965 முதல் 1967 வரை மில்லர் ஆய்வுறுப்பினராக இரண்டாண்டுகள் பெர்க்கேலியில் உள்ள கலிபோர்னியா பல்கலைக்கழக வானியல் துறையில் ஆய்வுறுப்பினராக இருந்துள்ளார். இங்கு இவர் மிக நிறைவாக அனைவரையும் கவரும் வகையில் பணீயாற்றியதால் பின்னர் பல வருகைதரு பதவி இருப்பிடங்களுக்கு வழி வகுத்துள்ளது. அங்கு இவர் மசாசூசட் பல்கலைக்கழக இணைபேராசிரியகாகவும் கொலராடோ, பவுல்டரில் உள்ள உயர் குத்துயர நோக்கீட்டக ஆராய்ச்சி அற்வியலாளராகவும் கல்லூரிப் பூங்கா, மேரிலாந்து பல்கலைக்கழகப் ப்ராசிரியராகவும் ஆசுட்டீனில் உள்ள டெக்சாசு பல்கலைக்கழகப் பேராசிரியராகவும் வருகை தந்துள்ளார். இந்தப் பதவிகளில் இவர் 1967 இல் பணியமர்ந்த அரசி மேரி கல்லூரி கணிதவியல் துறையில் முழுநேர விரிவுரையாளராக பணி செய்தபடியே வகித்துள்ளார். இங்கு இவர் கோட்பாட்டு இயற்பியலிலும் கணிதவியலிலும் பலவகைப் பாடங்களை எடுத்த்தோடு ஆய்வுத் திட்டங்களிலும் பங்கேற்று முனைவர் பட்டத் தலைப்பில் தன் ஆய்வைத் தொடர்ந்துள்ளார்.
இவர் 1963 இல் அரசு வானியல் கழகத்தில் சேர்ந்து முனைப்பாக செயல்பட்டு வந்தார்; இவருக்கு அக்கழகம் 1967 இல் ஆய்வுறுப்பினர் தகுதியை அளித்தது. பிரகு இவர் தகவுறு தணிக்கையாளர், மன்ற உறுப்பினர், துணைத்தலைவர், செயலாளர், உள்ளக்க் குழுக்களின் உறுப்பினர், 1976 ஆம் ஆண்டுக்குப் பிறகு ஒருங்கிணைப்பாளர் எனப் பல பதவிகளில் தொடர்ந்தார். குறிப்பாக, இவர்பர்லிங்டன் அவுசில் உள்ள எர்ழ்செல் நினைவறையை மீட்டுருவாக்குவதை மேற்பார்வையிட்டார்.
வாழ்நாள் முழுவதும் இவர் பல அறிவி யல் கழகங்களிலும் அமைப்புகளிலும் தன்னை இணைத்துக் கொண்டு அவற்றில் முனைப்பாக இயங்கியுள்ளார்; இவரது நினைவேந்தலில் இவர் கட்டற்ற கவலையற்ற தாந்தோன்றிப் பெண்மணிய்யாக நினைவுகூரப்படுகிறார். இவர் பெர்க்கேலியில் வளைதடிப் பந்து, பூப்பந்து விளையாட்டுக் குழுக்களில் பங்கேற்றுள்ளார்; பெர்க்கேலி அமெரிக்க கல்லூரி வாழ்க்கைப் பட்டறிவும் இணக்கமும் தான் இவருக்கு பல வருகைதரு பதவிகளை ஈட்டித் தந்துள்ளது. இவர் அரசி மேரிக் கல்லூரியில் தன் பாடங்களை நகைச்சுவை ததும்ப ஆழமாக விளக்குவார். இவர் மாணவர் நலத்தில் அக்கறை எடுத்துக் கொள்ளும் புல உறுப்பினராகச் செயல்படுகிறார். இவர் அரசு வானியல் கழகத்தில் பிரித்தானிய மாந்தநேய முகமாக போற்றப்படுகிறார். இந்த அரும்பணிகள் மட்டுமல்லாமல், இவர் இலண்டன் பில்கார்மோனிக்கா இசைக்குழுவிலும் முனைப்போடு செயல்படுகிறார்.
தகைமைகள்
அரசி மேரிக் கல்லூரியிலும் அரசு ஆல்லோவே கல்லூரியிலும் வாலரீ மயர்சுகாப் நல்கை எனும் வைப்புநிதி இவரது நினவாக உருவாக்கி வானியல், கணிதவியல், இயற்பியல் மாணவருக்கு நல்கையாக வழங்கப்படுகிறது. இலண்டன் பல்கலைகழகத்தில் வானியல், கணிதவியல், இயற்பியல் துறைகளில்தன்னிகரற்ற திறமை பெற்றுள்ள இளம் பட்ட மேற்படிப்பு மாணவருக்கு நல்கும்பயணப்படி வழங்கும் பரிசு வாலரீமயர்ச்காப் ப்ரிசு என இவரது நினைவாகப் பெயரிடப்பட்டது. இங்கிலாந்து வங்கி தன் 50 பவுண்டு நாணயத் தாளில் 2019 இல் அச்சிட தேர்ந்தெடுத்த 1000 பேரில் இருந்து உருவாகிய சிறுபட்டியலில் இவரது பெயர் அடங்கியது.
மேற்கோள்கள்
பகுப்பு:1942 பிறப்புகள் பகுப்பு:1980 இறப்புகள் பகுப்பு:பிரித்தானியக் கணிதவியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:பெண் கணிதவியலாளர்கள் பகுப்பு:பிரித்தானிய வானியற்பியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:பிரித்தானிய வானியலாளர்கள்
கோட்டை பிள்ளைமார்
கோட்டை பிள்ளைமார் என்பவர்கள் பாண்டியர்களுக்கு பட்டம் சூட்டும் பரம்பரை உரிமை கொண்டவர்கள்.
கதை
காமக்கிழத்தியின் மகனான கூத்தனுக்கு பட்டம் கட்ட மறுத்ததாலும் கூத்தன் விரும்பிய தங்கள் சாதிப்பெண்ணை தர மறுத்ததாலும் இனத்தாரோடு அக்னி குண்டத்தில்விழுந்த போது ஐந்துதலை நாகத்தால் காப்பாற்றப்பட்ட சிலரின் வழிவந்தாரே கோட்டைப் பிள்ளைமார் என்று கூறப்படுகிறது. தற்போது இந்த சாதியினர் அழிந்துவிட்டதாக கூறுகின்றனர். அவர்களை குலப்பெண்கள் தீயை தாண்டக்கூடாது என்ற பழக்கம் இருந்ததால் பாண்டியர் கோட்டை எரிந்த போதே அதிலிருந்த அனைவரும் தீயை தாண்டாமல் இறந்து விட்டதாக கூறுகின்றனர்.
மூலம்
பகுப்பு:தமிழரில் சாதிகள்
உவர் நிலம்
உவர் நிலம் (Dryland salinity) என்பது உவர்ப்புத் தன்மையை கொண்ட நிலத்தைக் குறிக்கும். ஒரு சில இடங்களில், நிலங்களுடன் உப்புத்தன்மையுள்ள நீர்வளங்களையும் உவர் பிரதேசம் என்று கூறுவார்கள். இது போன்ற உவர் நிலங்கள், உவர் நீர் நிலைகளை பல நாடுகளில் காணலாம். இப்படியான பிரதேசங்கள் கடற்கரைக்கு அருகில்தான் இருக்கும் என்பது சொல்ல முடியாது, ஒரு நாட்டின் நிலப்பரப்புகளுக்கு நடுவில் கூட இப்படியான உவர் நிலங்களைக் காணலாம்.
மண்ணில் குளோரைடு மற்றும் சல்பேட் உப்புகள் அதிகமாக இருப்பதால் உவர் நிலம் ஏற்படுகிறது.உவர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும். பொதுவாக இந்நிலங்களில் பயிர் விதைகள் முளைக்க முடியாமல் போய்விடுகிறது. பூமியில் காணப்படும் நீரில் கரைந்துள்ள உப்புக்கள் அதிக அடர்த்தியாக இருப்பதால் உவர் நிலங்களில் பயிரிகளின் வேர்களால் நீரை ஈர்க்க வலுவில்லாமல் இறுதியில் பயிர் வாடி விடுகிறது. இவை மண்ணிலுள்ள மற்றும் பாசன நீரில் உள்ள உப்புக்களால் ஏற்படுகிறது.
மேற்கோள்
பகுப்பு:நிலவியல்
ரகசிய போலீஸ் (1995 திரைப்படம்)
கதைச்சுருக்கம்
முதலமைச்சராக ஆசைப்படும் உள்துறை அமைச்சர் பொன்னுரங்கம் (கவுண்டமணி) அதற்காக மாநிலத்தில் ஒரு பிரச்சனையை உருவாக்கத் திட்டமிடுகிறார். அழகம்பெருமாளின் (ஆனந்த்ராஜ்) மூலம் எதிர்க்கட்சி அலுவலகத்தில் வெடிகுண்டு வைத்து வெடிக்கச்செய்ததில் 22 பேர் இறக்கின்றனர். முதலமைச்சர், (ராதிகா) காவல்துறை இணை ஆணையர் சூரியாவை (சரத்குமார்) இந்த வழக்கை விசாரிக்க நியமிக்கிறார்.
சூரியாவும் ராஜியும் (நக்மா) காதலர்கள். முதல்வரைக் கொல்வதற்காக பெருமாள் செய்யும் முயற்சிகளை முறியடிக்கும் சூரியா அதில் படுகாயமடைகிறான். பெருமாளின் ஆலோசனைப்படி பொன்னுரங்கம் இந்த வாய்ப்பைப் பயன்படுத்தி சூரியாவை வேறு துறைக்கு மாற்றுகிறான். அந்த வழக்கு ராஜியின் சகோதரன் தினேஷ் வசம் ஒப்படைக்கப்படுகிறது. தினேஷ் அவ்வழக்கை விசாரணையின் போதே கொல்லப்படுகிறான். சூர்யாவின் தாயும் (சங்கீதா) கொல்லப்படுகிறாள். இந்த இரு கொலைகளுக்கும் அமைச்சர் பொன்னுரங்கம்தான் காரணம் என்று முதல்வரிடம் சூர்யாவும் ராஜியும் புகாரளிக்கின்றனர். மேலும் முதல்வரைக் கொல்லவும் திட்டம் தீட்டியுள்ளதாக தெரிவிக்கின்றனர். அரசுமுறைப் பயணமாக சீசெல்சு நாட்டுக்கு செல்வதால் உடனடியாக பொன்னுரங்கத்தின் மீது நடவடிக்கை எடுக்க இயலாது என்று கூறும் முதல்வர் சூர்யாவைத்  தன் மெய்காப்பாளராக நியமித்துத் தன்னுடன் அழைத்துச் செல்கிறார்.
சீசெல்சு நாட்டில் முதல்வரைக் கொல்லும் திட்டத்துடன் வரும் பெருமாளைக் கைது செய்கிறார் சூர்யா. பெருமாள் கைது செய்யப்பட்டதை அறிந்த பொன்னுரங்கம் தற்கொலை செய்துகொள்கிறார்.
இசை
படத்தின் இசையமைப்பாளர் லட்சுமிகாந்த் - பியாரிலால். பாடலாசிரியர் வாலி.
மேற்கோள்கள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள்
மூன்றாம் சரபோஜி
மூன்றாம் சரபோஜி ராஜா போன்ஸ்லே (Serfoji III) शरभोजी राजे भोसले (तृतीय)) என்பவர் தஞ்சாவூரின் கடைசி மராத்திய மன்னரான சிவாஜியின் வளர்ப்பு மகனும், தஞ்சாவூர் அரசின் மன்னராக தன்னை பாவித்து வந்தவரும் ஆவார்.
1855 ஆம் ஆண்டு தஞ்சாவூர் மராத்திய மன்னர் சிவாஜி ஆண் வாரிசு இல்லாமல் இறந்தார். அப்போது பிரித்தானிய கிழக்கிந்திய கம்பெனியால், கொண்டுவரப்பட்ட அவகாசியிலிக் கொள்கைப்படி, தஞ்சாவூர் சமஸ்தானமானது கம்பெனி ஆட்சியுடன் இணைக்கப்பட்டது. 1855 அக்டோபர் 31 ஆம் நாள் ஒன்பது வயதான விஜய மோகன முக்தாம்பா பாயிக்கு தஞ்சாவூர் ராணி என்ற பட்டத்தை அளித்த ஆங்கிலேயர்கள், அவருக்கு சில அதிகாரப்பூர்வ சலுகைகளையும் வழங்கினர். ஆனால் தஞ்சாவூர் சிவாஜியின் தத்து மகனான மூன்றாம் சரபோஜியை அங்கீகரிக்க பிரித்தானியர் மறுத்து விட்டனர்.
மேற்கோள்கள்
பகுப்பு:தஞ்சாவூர் மராத்திய அரசு
தியூட்டிரியம்
தியூட்டிரியம் அல்லது டியூட்டிரியம் (Deuterium) என்பது ஐதரசனின் ஓரிடத்தான்களும் (ஐசோடோப்புகளுள்) ஒன்றாகும். தியூட்டிரிய உட்கருவில் ஒரு நேர்மின்னியும் ஒரு நொதுமியும் (நியூட்ரானும்) உள்ளன. அணுக்கருவுள் இரண்டு துகள்கள் உள்ளதால் தியூட்டிரியம் எனப் பெயர் பெற்றது. கிரேக்க மொழியில் "டியூட்டெரோசு" (deuteros) என்றால் "இரண்டாவது" என்று பொருள். தியூட்டிரியத்தின் வேதியியல் குறியீடு 2H என்பதாகும். எனினும் D எனும் குறியீடும் இதைக்குறிக்க வழக்கமாகப் பயன்படுத்தப்படுகிறது. தமிழில் இது நீரியம்-2 என்றும் அழைக்கப்படும். தியூட்டிரியத்தை அரால்டு உரே (Harold Urey) 1931 இல் கண்டுபிடித்துப் பெயர் சூட்டினார். இவருக்கு 1934 இல் வேதியியல் நோபல் பரிசு வழங்கப்பெற்றது. தியூட்டிரியம் இயற்கையில் கடலில் காணப்படுகின்றது. ஏறத்தாழ 6,420 ஐதரசன் அணுக்களில் ஒன்று தியூட்டிரியம் ஓரிடத்தானாக உள்ளது (அணுக்கள் நோக்கில் மில்லியன் பகுதிகளில் ~156.25 பகுதியாக (ppm) உள்ளது எனலாம்). புவியில் 0.0156 விழுக்காடு இந்த தியூட்டிரியமாக உள்ளது. நிறை அளவில் 0.0312% தியூட்டிரியம்.
விண்மீன்களின் உள்நடுவே தியூட்டிரியம் உருவாவதை விட விரைவாக அழியும் ஆகையாலும் மற்ற முறைகளில் விளையும் அளவு மிகவும் குறைவானதாலும், இப்பொழுது இருக்கும் தியூட்டிரியத்தின் அளவு, பெரு வெடிப்பு என்னும் நிகழ்ச்சி ஏறத்தாழ 13.7 பில்லியன் ஆண்டுகளுக்கு முன் தோன்றைய பொழுது உண்டானவை என்று கருதுகின்றார்கள். வால்வெள்ளி என்னும் விண்பொருள்களிலும் புவியில் காணப்படுவது போன்றே ஏறத்தாழ மில்லியன் பங்கில் 156 பங்கே கொண்டுள்ளதாக கணக்கிட்டுள்ளனர். இதனால் புவியின் கடலில் உள்ள நீர் கூட இப்படியான வால்வெள்ளி மோதலில் உருவானதாக இருக்கலாம் என்றும் கருதுகின்றனர்
அல்மேரிய அல்கபாசா
அல்மேரிய அல்கபாசா (Alcazaba of Almería) என்பது எசுப்பானியாவின் அல்மேரியா எனும் இடத்தில் அமைந்துள்ள கோட்டை வளாகத் தொகுதி ஆகும். அல்கபாசா எனும் சொல் அரேபியச் சொல்லான  அல்கஸ்பா (al-qasbah)  எனும் சொல்லில் இருந்து பிறந்தது. இதன் கருத்து கோட்டைத் தூண் தொகுதி ஆகும்.
வரலாறு
இது 10 ஆம் நூற்றாண்டுக் காலப்பகுதியில் கட்டப்பட்டதாகும். மூன்றாம் அப்த் ஆர் - ரஹ்மான் (Abd ar-Rahman III) எனும் மன்னனால் கட்டுவிக்கப்பட்டதாகும்.
வெளி இணைப்புக்கள்
பகுப்பு: எசுப்பானிய அரண்மனைகள்
கால் பென்
கால் பென், என்றழைக்கப்படும் கல்பேன் சுரேஷ் மோதி (இந்தி: कल्पेन सुरेश मोदी; பிரப்பு ஏப்ரல் 23, 1977) ஒரு குஜராத்தி-அமெரிக்க நடிகர் ஆவார். இவர் பிரதான நடிகரா நடித்த சில திரைப்படங்கள் ஹேரல்ட் & குமார் கோ டு வைட் காசில் மற்றும் த நேம்சேக் ஆகும்; நேஷனல் லாம்பூன்ஸ் வான் வைல்டர், அமெரிக்கன் தேசி, மாலிபூஸ் மோஸ்ட் வாண்டெட் ஆகிய திரைப்படங்களிலும் நடித்தார்.
பகுப்பு:ஆங்கிலத் திரைப்பட நடிகர்கள் பகுப்பு:இந்திய அமெரிக்கர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:1977 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஆப்கானித்தானில் வன்கலவி
ஆப்கானித்தானில் வன்கலவி (Rape in Afghanistan) ஒரு முக்கிய பிரச்சினை ஆகும். பல மனித உரிமை அமைப்புகள் நாட்டின் கற்பழிப்பு சட்டங்கள் மற்றும் அவற்றை அமல்படுத்துவதை விமர்சித்துள்ளன.
பரவல்
ஆப்கானித்தானில் பெண்களுக்கு எதிரான வன்முறைகள் 2013 இல் அதிக அளவை எட்டியுள்ளதாக ஆப்கான் சுதந்திர மனித உரிமைகள் ஆணையம் (AIHRC) தெரிவித்துள்ளது. பெண்கள் தங்கள் கன்னித்தன்மைக்காக மதிக்கப்படுகிறார்கள், அந்த பெண் கர்ப்பமாக இருந்தாலும், கற்பழிப்பவர் அவளை திருமணம் செய்வது அசாதாரணமானது. இவ்வாறு ஒரு பெண் இப்போது "தூய்மையற்றவள்" என்பதற்காக தண்டிக்கப்படுகிறாள். இத்தகைய வழக்குகளை அதிகாரிகள் விபச்சாரமாக கருதுகின்றனர். பெண் தண்டிக்கப்படாவிட்டாலும், சமூகத்தால் "அவமரியாதை" செய்தவராக                              (பஷ்தூவில்வில் பத்னம்) சமூகத்தால் நிராகரிக்கப்படுகிறார், அதே நேரத்தில் கற்பழிப்பவர் அவமதிக்கப்பட்டவராக கருதப்படுவது இல்லை.
புள்ளிவிவரங்கள் மற்றும் களங்கம்
ஆப்கானித்தானில் பாலியல் வன்கலவி என்பது சட்டப்படி வழக்குத் தொடரக்கூடிய குற்றம், ஆனால் நடைமுறையில் இது மிகவும் அரிதாகவே தெரிவிக்கப்படுகிறது, ஏனெனில் பெண்கள் அதைப் புகாரளித்தால் ஏற்படும் அபாயங்கள் அவர்களை புகார் கொடுக்க தயக்கம் ஏற்படுத்தும் காரணிகளில் முக்கியப் பங்காற்றுகிறது. நாட்டில் பாலியல் பலாத்காரத்தால் பாதிக்கப்பட்டவர்கள் வன்முறையில் ஈடுபடுவதற்கான இரட்டை ஆபத்தை எதிர்கொள்கின்றனர்: ஒருபுறம் அவர்கள் குடும்பங்களால் நடத்தப்படும் ஆணவக் கொலைக்கு பலியாகலாம், மறுபுறம் அவர்கள் நாட்டின் சட்டங்களால் பாதிக்கப்படலாம். பெண்கள் தங்கள் சமூக நிலை மற்றும் அன்றாட வாழ்க்கைக்கு பல தனிப்பட்ட அபாயங்களை மேற்கொள்கின்றனர்: அவர்கள் மீது விபச்சார குற்றம் சுமத்தப்பட்டால் மரண தண்டனை விதிக்கப்படலாம். மேலும், அவர்கள் குடும்பத்தினரால் கற்பழிப்பாளரை திருமணம் செய்ய கட்டாயப்படுத்தலாம், குறிப்பாக பெண் கர்ப்பமாக இருந்தால் இதுபோன்ற துயரங்களை சந்திக்க நேரிடலாம்.
ஆப்கானித்தானில் பாலியல் பலாத்காரத்தால் பாதிக்கப்பட்டவர்கள் கற்பழிப்பாளர்களை விட களங்கத்திற்கு ஆளாகிறார்கள். பாலியல் பலாத்காரத்திற்கு ஆளான பெண்கள் பெரும்பாலும் தண்டிக்கப்படலாம், அதே நேரத்தில் பாலியல் பலாத்கார குற்றச்சாட்டின் போது ஆளான ஆண்கள் சிறைத்தண்டனை அனுபவிப்பது என்பது அரிதாகவே நிகழ்கிறது. ஜினாவின் கீழ் பெண்கள் பெரும்பாலும் "விபச்சாரிகளாக" தண்டிக்கப்படுகிறார்கள், இது சட்டவிரோத பாலியல் உடலுறவுடன் தொடர்புடைய இஸ்லாமிய சட்டத்தின் ஒரு பகுதியாகும். அவரது குடும்பத்தின் கௌரவத்தை மீட்டெடுக்கும் நம்பிக்கையில் பெண்கள் தங்களை வன்கலவி செய்தவர்களை திருமணம் செய்ய அடிக்கடி வற்புறுத்துகிறார்கள். வன்கலவி செய்தவர் குற்றச்சாட்டுகளை எதிர்கொள்வதைத் தவிர்க்க இதுவும் செய்யப்படுகிறது. இதனால், பெண்களை பாலியல் செய்து தாக்கிய நபரை திருமணம் செய்துகொள்ளும் அல்லது ஆணவக் கொலை செய்தல் ஆகிய இரண்டில் ஒன்றினைத் தேர்வு செய்ய அவர்களது குடும்பத்தினர் நிர்பந்திக்கப்படுகின்றனர்.
சான்றுகள்
பகுப்பு:ஆப்கானித்தானில் பெண்களுக்கு எதிரான வன்முறைகள்
தொடுவானம் (மின் ஆளுமைத் திட்டம்)
தொடுவானம் என்பது தமிழ்நாட்டில் மாவட்ட நிர்வாகத்திலுள்ள கிராமங்களிலிருந்து அரசு நலத்திட்ட உதவிகளுக்கான விண்ணப்பங்கள், ஊரின் பொதுவான குறைபாடுகள் தீர்க்கக் கோரும் வேண்டுகோள் போன்றவைகளை நேரடியாக மாவட்ட ஆட்சித்தலைவரைச் சந்தித்து அல்லது மாவட்ட அதிகாரிகளைச் சந்தித்து அளிக்கும் முறையை இணைய வழியில் கொண்டு வரும் வழியில் ஏற்படுத்தப்பட்ட மின் ஆளுமைத் திட்டங்களில் ஒன்று. இத்திட்டம் காந்தி கனவு கண்ட கிராம இராஜ்யம் உருவாக, கிராமப்புற மக்களின் வாழ்க்கைத் தரம் மேம்பட கிராமப்பகுதி மக்களுக்கு உதவும் நோக்கத்துடன்,இத்திட்டத்தை இந்திய ஆட்சிப் பணி அதிகாரியான உ. சகாயம் மதுரை மாவட்டத்தில் ஆட்சியராக இருந்த போது செயல்படுத்திய ஒரு திட்டமாகும்.
திட்ட உருவாக்கக் கருத்து
right|250px|thumb|உ. சகாயம் அமெரிக்காவில் வசித்து வரும் ஆல்பர்ட் பெர்னாண்டோ மற்றும் இந்திய ஆட்சிப்பணி அதிகாரியான உ. சகாயம் ஆகியோர் கிராமப்பகுதி மக்களுக்காக எளிமையான முறையில் நலவுதவிகளுக்கான விண்ணப்பம், மக்களின் குறைகளைத் தீர்க்கக் கோரும் புகார்கள் போன்றவற்றை மாவட்ட அலுவலகங்களுக்குச் செல்லாமல் உள்ளூர் ஊராட்சி அலுவலகத்திலேயே கொடுத்து அந்த விண்ணப்பம் மற்றும் குறைகளுக்கு தீர்வு கிடைக்க மேற்கொண்ட முயற்சியே இத்திட்டம் அமைய வழிவகுத்தது.
சகாயம் கருத்து
கிராமப் பகுதியிலிருக்கும் ஒருவர் மாவட்ட அலுவலகங்களில் அளிக்கும் விண்ணப்பம் அல்லது புகார் போன்றவற்றிற்கு அவருடைய கிராமத்திலிருந்து மாவட்ட அலுவலகத்திற்கு பணம் செலவழித்து வர வேணியிருக்கிறது. இதனால் அவருக்கு தேவையற்ற பொருட்செலவு ஆகிறது. இது போல் கிராமத்தில் தினக்கூலிக்குச் செல்லும் அவர் ஒரு நாள் வேலைவாய்ப்பையும், அதற்கான கூலியையும் இழக்க வேண்டியிருக்கிறது. கிராமத்திலிருந்து வரும் அவருக்கு மாவட்ட அலுவலகம் அமைந்திருக்கும் நகரத்தில் உணவுக்கான செலவும் செய்ய வேண்டியிருக்கிறது. இவற்றையெல்லாம் மின்னாளுமைத் திட்டத்தின் கீழ் கொண்டு வந்தால் அவர்களுக்கு எவ்வித செலவும் இல்லாமல் அவர்களுடைய விண்ணப்பம் அல்லது புகாரினை மாவட்ட அலுவலகத்திற்கு எளிமையாக எந்தச் செலவுமின்றி சேர்ப்பிக்க முடியும். இந்நோக்கத்திற்கு தொடுவானம் திட்டம் உதவிகரமாக இருக்கும் என்று இத்திட்டம் உருவாக்கம் மற்றும் செயல்படுத்துவது குறித்து இந்திய ஆட்சிப்பணி அதிகாரி சகாயம் கருத்து தெரிவித்துள்ளார்.
வலைத்தளம்
இந்தத் திட்டத்திற்காக உ. சகாயம் தனியாக ஒரு வலைத்தளத்தை உருவாக்கியுள்ளார். தொடுவானம் எனப் பெயரிடப்பட்டுள்ள இந்த வலைத்தளத்தில் கிராமப் பொதுப் பிரச்சனைகள், நலத்திட்ட விண்ணப்பங்கள் போன்றவற்றை உடனுக்குடன் பதிவு செய்துவிட முடியும். இந்தப் புகார் அல்லது விண்ணப்பத்தைப் பரிசீலிக்க தொடுவானம் அலுவலருக்கான இணைப்பு, தமிழ் தட்டச்சுப் பயிற்சி, மாவட்ட ஆட்சித் தலைவருடன் காணொளியில் கலந்துரையாடுவதற்கான வசதிகள் செய்யப்பட்டுள்ளன. இந்தத் தளத்தில் பெறப்படும் புகார் அல்லது விண்ணப்பத்திற்கு பதிவு செய்யப்பட்டவுடன் ஒரு எண் அளிக்கப்படும். இந்த எண்ணைக் கொண்டு அதன் மேல் எடுக்கப்பட்ட நடவடிக்கைகள் குறித்த விபரங்களைத் தெரிந்து கொள்ள வழி வகை செய்யப்பட்டுள்ளது.
பயிற்சி
right|thumb|250px|தொடுவானம் பயிற்சி தொடுவானம் இணையதளத்தின் வழியாகக் கிராமப்பகுதி மக்கள் எப்படி பயன்படுத்துவது என்பதற்காக, ஒவ்வொரு கிராமத்திலும் உள்ள ஊராட்சி அலுவலக எழுத்தருடன் ஏதாவதொரு சமூக அமைப்பு அல்லது தொண்டு நிறுவனத்தின் உறுப்பினர், தன்னார்வலர்கள் என்று ஐந்து நபர்கள் இப்பயிற்சிக்காகத் தேர்வு செய்யப்படுகின்றனர். இவர்களுக்குத் தொடுவானம் இணையதளத்தில் எளிமையாகத் தமிழில் தட்டச்சு செய்வதற்கும், எப்படி புகார் அளிப்பது அல்லது விண்ணப்பம் அளிப்பது என்பது குறித்தும் பயிற்சி அளிக்கப்படுகிறது.
இந்தத் தொடுவானம் இணையதளத்தில் பெறப்பட்ட புகார் அல்லது விண்ணப்பத்திற்கு எடுக்கப்பட்ட நடவடிக்கைகள் குறித்த விவரங்களை அலுவலர்கள் எப்படி பதிவு செய்வது என்பது போன்ற பயிற்சிகள் அலுவலர்களுக்கும் அளிக்கப்படுகிறது. தமிழ் உலகம் அறக்கட்டளை உறுப்பினர்கள் உதவியுடன் இந்தப் பயிற்சி வகுப்புகள் நடத்தப்படுகின்றன.
முந்தைய திட்டம்
உ. சகாயம் நாமக்கல் மாவட்ட ஆட்சித்தலைவராக இருந்த போது இதுபோன்று இணைய வழியில் விண்ணப்பம்/புகார் அளிக்கும் திட்டம் ஒன்றைக் கடந்த ஜனவரி 2010 ல் நாமக்கல் மாவட்டத்தில் தொடங்கினார். இந்தத் திட்டம் நாமக்கல் மாவட்டத்தில் நடைமுறைப்படுத்தப்பட்டு அங்குள்ள கிராமப்பகுதிகளிலிலிருந்து இரண்டு மாதங்களுக்குள்ளாக 1817 விண்ணப்பம் மற்றும் புகார்கள் வரப்பெற்று அதில் 1514 விண்ணப்பம் மற்றும் புகார்கள் மீது நடவடிக்கை எடுக்கப்பட்டு அரசு நலத்திட்ட உதவிகள் அளிக்கப்பட்டதுடன் பல குறைகளும் சரி செய்யப்பட்டன என்பதும் இங்கு குறிப்பிடத்தக்கது. ஆனால் இவர் பதவி மாற்றம் செய்யப்பட்ட பின்பு இந்தத் திட்டம் அம்மாவட்டத்தில் முடங்கிப் போனது என்பதும் இங்கு கவனிக்கத் தகுந்தது.
தொடக்கம்
இந்தத் திட்டம் கடந்த ஆகஸ்ட் 20, 2011-ம் தேதி மாலை 4 மணிக்கு மதுரை மாநகராட்சி ஆணையர் அவர்களால் குத்து விளக்கேற்றி இனிதே துவக்கப்பட்டது.
முடக்கம்
இந்தத் திட்டம் கடந்த ஆண்டு மாவட்ட ஆட்சியர் உ. சகாயம் பணிமாற்றம் செய்த மறுநாள் முடக்கம் செய்யப்பட்டது.
வெளி இணைப்புகள்
பகுப்பு:மின் ஆளுமைத் திட்டங்கள்
சத்தியமங்கலம் ஊராட்சி ஒன்றியம்
சத்தியமங்கலம் ஊராட்சி ஒன்றியம், இந்தியாவின் தமிழ்நாட்டின் ஈரோடு மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும். சத்தியமங்கலம் ஊராட்சி ஒன்றியம், பதினைந்து ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் சத்தியமங்கலத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சத்தியமங்கலம்ஊராட்சி ஒன்றியத்தின் மொத்த மக்கள் தொகை 95,467 ஆகும். அதில் பட்டியல் இன மக்களின் தொகை 20,097 ஆக உள்ளது. பட்டியல் பழங்குடிமக்களின் தொகை 7,455 ஆக உள்ளது.
ஊராட்சி மன்றங்கள்
சத்தியமங்கலம் ஊராட்சி ஒன்றியத்தில் உள்ள பதினைந்து ஊராட்சி மன்றங்களின் விவரம்;
மேற்கோள்கள்
பகுப்பு:ஈரோடு மாவட்ட ஊராட்சி ஒன்றியங்கள்
ஹேரி பெல்
ஹேரி பெல் (Harry Bell , பிறப்பு: அக்டோபர் 14 1924),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1946-1962 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹேரி பெல் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
தமிழ்நாடு மாநிலத்தின் அகணிய உயிரிகள்
தமிழ் நாட்டில் காணப்படும் முக்கிய விலங்கினங்கள் பின்வருவன :
மேற்கோள்கள்
பகுப்பு:நிலப்பகுதி வாரியாக அகணிய உயிரிகள்
எஸ். அவிவனாசிபாளையம் ஊராட்சி
'''எஸ். அவினாசிபாளையம் ஊராட்சி' (S. Avinashipalayam Gram Panchayat''), தமிழ்நாட்டின் திருப்பூர் மாவட்டத்தில் உள்ள பொங்கலூர் வட்டாரத்தில் அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாழையூத்து உச்சினிமாகாளியம்மன் கோயில்
தாழையூத்து உச்சினிமாகாளியம்மன் கோயில் தமிழ்நாட்டில் திருநெல்வேலி மாவட்டம், தாழையூத்து என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உச்சினிமாகாளி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நரேந்திர நாயக்
நரேந்திர நாயக் கர்நாடகத்தைச் சார்ந்த அறியப்பட்ட பகுத்தறிவாளர், இறைமறுப்பாளர், எழுத்தாளர். இவர் Dakshina கன்னட பகுத்தறிவாளர் ஒன்றியத்தின் அமைப்பாளர்களில் ஒருவரும் ஆவார். அற்புதங்களையும் மூடநம்பிக்கைகளையும் அம்பலப்படுத்துவதற்காக பல்வேறு செயற்பாடுகளில் இவர் ஈடுபட்டுள்ளார்.
பகுப்பு:இந்திய பகுத்தறிவாளர்கள் பகுப்பு:கன்னட இறைமறுப்பாளர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:இந்திய இறைமறுப்பாளர்கள்
ஆவடி தொடருந்து நிலையம்
ஆவடி தொடருந்து நிலையம் (ஆங்கிலம்: Avadi railway station), சென்னை புறநகர் தொடருந்து வலையத்தின் சென்னை சென்ட்ரல் - அரக்கோணம் பிரிவில் அமைந்துள்ள முக்கிய தொடருந்து முனையங்களுள் .ஒன்றாகும். சென்னையின் புறநகர் பகுதியான ஆவடி, நகர மையத்திலிருந்து மேற்கே 23 கிமீ தொலைவில் அமைந்துள்ளது. இந்த தொடருந்து நிலையம் ஆவடியின் அண்மைய வட்டாரங்களின் தேவைகளை நிறைவேற்றி வருகிறது. இது ஆவடியில் திருமலைராஜபுரம் என்னுமிடத்தில் அமைந்துள்ளது.இது கடல் மட்டத்திலிருந்து 26.85 மீ. உயரத்தில் அமைந்துள்ளது.
2008 ஆம் ஆண்டு வெளியிடப்பட்ட இரயில்வே வெளியீட்டின்படி, எழும்பூர் தொடருந்து நிலையத்திற்கான முனையமாக, தாம்பரம் நிலையம் உருவாக்கப்படுவது போல, சென்னை சென்ட்ரல் தொடருந்து நிலையத்திற்கான தொடருந்து பெட்டி முனையமாக (செயற்கைக்கோள் முனையம்) (ஆங்கிலம்: coaching terminal (satellite terminal) ஆவடி நிலையத்தை உருவாக்கத் திட்டமிடப்பட்டுள்ளது.
வரலாறு
1979 ஆம் ஆண்டு நவம்பர் 29 ஆம் தேதி, சென்னை சென்ட்ரல்- திருவள்ளூர் பிரிவின் மின்மயமாக்கலுடன், நிலையத்தின் முதன்மை பாதைகள் மின்மயமாக்கப்பட்டன. ஆவடியில் உள்ள மின் மோட்டார் பொருத்தப்பட்ட தொடருந்து பெட்டிகளை (ஆங்கிலம்: electrical motor unit (EMU)  நிறுத்துமிடத்திற்கான பாதைகள் பிப்ரவரி 1, 1980 ஆம் தேதியன்று  மின்மயமாக்கப்பட்டன. 1986 ஆம் ஆண்டு அக்டோபர் 2 ஆம் தேதி வில்லிவாக்கம் -ஆவடி பிரிவு மின்மயமாக்கலுடன் நிலையத்தில் உள்ள கூடுதல் பாதைகளும் மின்மயமாக்கப்பட்டன.
1977 ஆம் ஆண்டிலேயே ஆவடி ரயில் நிலையம் வழியாகச் செல்லும் ரயில் பாதைகளில் மின்மயமாக்கல் பூர்வாங்க பணிகள், மின் கம்பங்கள் போன்றவை காணப்பட்டன. முதல் அகலப்பாதை மின்சார மின் மோட்டார் தொடருந்துகள் முதன்முதலில் சென்னை சென்ட்ரல்- கும்மிடிப்பூண்டி பிரிவில் 1979 ஆம் ஆண்டிலும், அடுத்த கட்டமாக 1980 ஆம் ஆண்டு சென்னை சென்ட்ரல்-திருவள்ளூர் பிரிவிலும் அறிமுகப்படுத்தப்பட்டன. 1971 முதல் 1980 வரை, திருவள்ளூர் மற்றும் கும்மிடிப்பூண்டி வரை செல்லும் புறநகர் தொடருந்து பெட்டிகளை இழுத்துச் செல்லும் WP நீராவி இன்ஜின்கள் பணியில் இருந்தன. ஆவடி விமானப்படை நிலையம் கண்டோன்மென்ட் பகுதியில் (ஆங்கிலம்: Avadi Air Force Station Cantonment Area) உள்ள மின் பணிமனை (ஆங்கிலம்: E Depot) வரை செல்லும் "பட்டாபிராம் மிலிட்டரி சைடிங்" (ஆங்கிலம்: Pattabhiram Military Siding)  தொடருந்தினை டபிள்யூடிஎஸ் வகை ஷட்டில் டீசல் இன்ஜின் இழுத்துச் சென்றது. இது தொடருந்துகளை அடையாளம் காண உதவியது. ஆவடி வழியாக செல்லும் விரைவு தொடருந்துகளுக்கு மின்சார டீசல் இன்ஜின்கள் பொருத்தப்பட்டன. . 1960களின் பிற்பகுதியிலும், 1970களின் முற்பகுதியிலும், பால்ட்வின் கிளாஸ் WP நீராவி லோகோக்கள் (ஆங்கிலம்: Baldwin Class WP steam locos) தாதர் எக்ஸ்பிரஸ் மற்றும் பாம்பே மெயில் போன்ற தொடருந்து பெட்டிகளை கல்யாணில் இருந்து இழுத்துச் சென்றன. மும்பை - கல்யாண் வழித்தடத்தில் இயக்குவதற்காக வலிமைமிக்க WCM DC மின்சார இஞ்ஜின்கள் பொருத்தப்பட்டன.
தளவமைப்பு
இந்த நிலையத்தில் இரண்டு பக்க இணைப்புப் பாதைகள் (ஆங்கிலம்: Loop lines) உட்பட ஆறு தடங்கள் மற்றும் நான்கு நடைமேடைகள் உள்ளன. முதல் நடைமேடையானது நிலையத்தின் நுழைவாயில் மற்றும் டிக்கெட் கவுண்டர் ஆகியவற்றைக் கொண்ட ஒரு பக்க நடைமேடையாகும். இரண்டாவது மற்றும் மூன்றாவது நடைமேடைகள் ஒரு தீவு போல அமைந்துள்ளன. நான்காவது நடைமேடை நிலையத்தின் வடக்கு முனையின் எல்லையாக உள்ளது. மற்றும் அனைத்து நடைமேடைகளும் மிக நீளமானவை. இந்த நடைமேடைகள் ஒரு நடைப்பாலம் (ஆங்கிலம்: footbridge) மூலம் இணைக்கப்பட்டுள்ளன.
2013 ஆம் ஆண்டு நிலவரப்படி, இந்த நிலையம் ஒரு நாளைக்கு சுமார் 40,000 பயணிகளைக் கையாளுகிறது.
வளர்ச்சிகள்
சென்னை புறநகர் தொடருந்து வலையத்தில் உள்ள தொடருந்து நிலையங்களில் ஆவடியும் ஒன்றாகும், அவை சிறந்த நிலையங்களாக உருவாக்கப்பட்டு வருகின்றன.
மேற்கோள்கள்
பகுப்பு:Pages with no open date in Infobox station பகுப்பு:சென்னையில் உள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள் பகுப்பு:Coordinates on Wikidata
ஆர்தர் பெரிடேல் கீத்து
ஆர்தர் பெரிடேல் கீத்து (Arthur Berriedale Keith) (5 ஏப்ரல் 1879 - 6 அக்டோபர் 1944) இசுக்காட்லாந்தைச் சேர்ந்த அரசியல்சட்ட சட்டவல்லுனரும், சமசுக்கிருதம், இந்தியவியல் அறிஞரும் ஆவார். இவர் எடின்பரோ பல்கலைக்கழகத்தில் சமசுக்கிருதத்துக்கான அரசப் பேராசிரியராகவும், அரசியல்சட்ட வரலாற்றுக்கான விரிவுரையாளராகவும் பணியாற்றினார். 1914 முதல் 1944 வரை 30 ஆண்டுகள் கீத்து இப்பணியில் இருந்தார்.
நூல்கள்
அரசியல் சட்டம் அதன் வரலாறு என்பன தொடர்பிலும் இந்தியவியல் தொடர்பிலும் ஆங்கிலத்தில் பல நூல்களை இவர் எழுதியுள்ளார். இந்தியத் தொன்மவியல் (Indian Mythology)-1917, வேதங்களினதும் உபநிடதங்களினதும் சமயமும் மெய்யியலும் (The Religion and Philosophy of the Veda and Upanishads)-1925, சாங்கிய முறை: சாங்கிய மெய்யியல் வரலாறு (The Samkhya System: A History of the Samkhya Philosophy)-1918, இந்தியாவில் பௌத்த மெய்யியல் (Buddhist Philosophy in India), சமசுக்கிருத இலக்கியத்தின் வரலாறு (A History of Sanskrit Literature)-1920 ஆகியவை இந்தியவியலில் இவர் எழுதிய நூல்களில் குறிப்பிடத்தக்கவை. இவை தவிர, ஐத்தரேய ஆரண்யகம், தைத்திரீய சம்கிதை, ரிக் வேத பிராமணங்களான ஐத்தரேய பிராமணம், கௌசிதாக்கி பிராமணம் ஆகியவற்றை இவர் ஆங்கிலத்தில் மொழிபெயர்த்துள்ளார்.
இறப்பு
6 அக்டோபர் 1944ல் கீத்து காலமானார். இவரது உடல் எடின்பரோவில் உள்ள கிராங்கே மயானத்தில் இவரது மனைவி மார்கிரெட் பல்ஃபர் அலனின் உடலுக்கு அருகில் அடக்கம் செய்யப்பட்டுள்ளது.
மேற்கோள்கள்
பகுப்பு:இந்தியவியலாளர்கள் பகுப்பு:1879 பிறப்புகள் பகுப்பு:1944 இறப்புகள் பகுப்பு:எடின்பரோ பல்கலைக்கழக முன்னாள் மாணவர்கள்
கருவிப்பெட்டி (கல்வியியல்)
கருவிப்பெட்டி என்பது கற்றல் கற்பித்தலில் ஒவ்வொரு பாடத்தலைப்பிற்கும் ஏற்றவாறு, ஒன்று அல்லது அதற்கு மேற்பட்ட ஊடகங்கள், பொருட்கள் மற்றும் கருவிகள் அனைத்தும் சேகரித்து வைக்கப்படும் பெட்டி ஆகும்.
தயாரிக்கும் முறை
ஆசிரியர் பாடப்பொருளை அடிப்படையாகக் கொண்டு தனது கற்பித்தல் முறைக்கும், பயன்பாட்டிற்கும் ஏற்றவாறு தயாரித்து கொள்ளலாம். மாணவர்களை பொருட்களை சேகரிக்கும் பணியில் ஈடுபடுத்தலாம். அவ்வாறு மாணவர்களை ஈடுபடுத்தும் பொழுது, அவர்களுக்கு ஆர்வம் பெருகும், பொருட்களைச் சரியான முறையில் கையாளுவதற்கும், சேதம் விளைவிக்காமல் பாதுகாப்பதற்குமான பொறுப்புணர்வு ஏற்படும். சேகரித்து வைக்கக்கூடிய பொருட்கள் அனைத்தும் எளிதில் கிடைக்கக்கூடியாதாகவும், அதிக செலவில்லததாகவும் இருத்தல் நலம். ஒவ்வொரு பாடத்திலும் உள்ள ஒத்த திறன்களுக்கேற்ப பொருட்கள் சேகரிக்கப்பட்டிருப்பின், எல்லா பாடங்களிலும் இதனைப் பயன்படுத்தலாம்.
சேகரித்து வைக்கப்படும் பொருட்கள்
போன்ற அனைத்தையும் சேகரித்து வைக்கலாம்
உசாத்துணைகள்
பகுப்பு:கல்வியியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
கோரி-விண்டர் ஒலிபீன் தொகுப்பு
கோரி-விண்டர் ஒலிபீன் தொகுப்பு (Corey–Winter olefin synthesis) 1,2-டையால்களை ஒலிபீன்களாக மாற்றுகின்ற தொடர் வினைகளின் வரிசையைக் குறிக்கிறது. நோபல் பரிசு பெற்ற அமெரிக்க கனிம வேதியியல் விஞ்ஞானி எலியாசு யேம்சு கோரி மற்றும் அமெரிக்க-எசுதோனிய வேதியியலாளர் ரோலேண்டு ஆர்தர் எட்வின் விண்டர் ஆகியோரை நினைவுபடுத்தும் விதமாக இவ்வினைக்கு கோரி-விண்டர் ஒலிபீன் தொகுப்பு வினை என்று பெயரிடப்பட்டது . மேற்காணும் வினையில் பயன்படுத்தப்பட்டுள்ள பாசுகீனுக்குப் பதிலாக பெரும்பாலும் தயோகார்பனைல்டையிமிடசோல் சேர்மத்தைப் பயன்படுத்துகிறார்கள். பாசுகீனுக்கு இணையான நச்சுத்தன்மையை தயோபாசுகீனும் கொண்டுள்ளது என்பதே இதற்கு காரணமாகும். எனவே தயோகார்பனைல்டையிமிடசோல் மிகப்பாதுகாப்பான மாற்றாகக் கருதப்படுகிறது.
வினை வழிமுறை
டையால் மற்றும் தயோபாசுகீனிலிருந்து வளைய தயோகார்பனேட்டு உருவாக்கப்படுதல் வினை வழிமுறையில் ஒரு முக்கிய அங்கமாகும். இதைத் தொடர்ந்து இரண்டாவது படிநிலையில் டிரைமெத்தில் பாசுப்பைட்டு வினையில் ஈடுபடுகிறது. கந்தக அணுவை இது தாக்கி வலிமையான P=S இரட்டைப் பினைப்புடன் கூடிய சேர்மம் S=P(OMe)3 உருவாக்கி கார்பீனை விடுவிக்கிறது. . கார்பனீராக்சைடு இழப்புடன் கார்பீன் உடைந்து ஒலிபீனைக் கொடுக்கிறது . தனி கார்பீன் இடைநிலை பங்குபெறாத மாற்று வினை வழிமுறை ஒன்றும் அறியப்படுகிறது. ஆனால், இங்கு கார்பன் எதிர்மின் அயனியின் தாக்குதலில் டிரைமெத்தில் பாசுப்பைட்டின் இரண்டாவது மூலக்கூறு உடனியங்கும் கந்தக-கார்பன் பிணைப்பின் பிளவுடன் பங்கேற்கிறது. பாசுபரசால் நிலைபெற்ற கார்பன் எதிர்மின் அயனி பின்னர் நீக்க வினைக்கு உட்பட்டு ஓர் அசைல் பாசுப்பைட்டுடன் சேர்த்து ஓர் ஆல்க்கீனைக் கொடுக்கிறது, பின்னர் இந்த ஆல்க்கீன் கார்பாக்சிலேட்டு நீக்கம் அடைகிறது. கோரி-விண்டர் ஒலிபீன் தொகுப்பு வினை ஒரு முப்பரிமானச்சிறப்பு வினையாகும். முப்பரிமானமாற்றிய வினைபடு பொருள்கள் வினைபுரிந்து முப்பரிமான மாற்றிய வினைவிளைபொருள்கள் உருவாதல் இச்சிறப்பு வினையின் பண்பாகும். இவ்வினையில் மாறுபக்க-டையால் வினைபுரிந்தால் மாறுபக்க-ஆல்க்கீனையும் ஒருபக்க-டையால் வினைபுரிந்தால் ஒருபக்க-ஆல்க்கீனையும் கொடுக்கின்றன.
மேற்கோள்கள்
பகுப்பு:பெயர் வினைகள் பகுப்பு:நீக்கல் வினைகள் பகுப்பு:கரிம ஒடுக்க-ஏற்ற வினைகள் பகுப்பு:ஒலிபீனேற்ற வினைகள்
காக்கவாக்கம் ஊராட்சி
காக்கவாக்கம் ஊராட்சி (Kakkavakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1278 ஆகும். இவர்களில் பெண்கள் 644 பேரும் ஆண்கள் 634 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோளங்குருணி ஊராட்சி
சோளங்குருணி ஊராட்சி (Sholankuruni Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2593 ஆகும். இவர்களில் பெண்கள் 1283 பேரும் ஆண்கள் 1310 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மீனவ நண்பன்
மீனவ நண்பன் (Meenava Nanban) 1977 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலர் நடித்திருந்தனர்.
நடிகர்கள்
மீனவன்
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:பி. எஸ். வீரப்பா நடித்த திரைப்படங்கள்
பு. இரா. கோகுலகிருட்டிணன்
'''பு. இரா.கோகுலகிருட்டிணன்''' (பிறப்பு 13 ஆகத்து 1928) குசராத்து உயர்நீதி மன்ற முதன்மை நீதிபதியாகப் பதவி வகித்து ஒய்வு பெற்றவர்.
வாழ்க்கைக் குறிப்பு
திருவாரூர் மாவட்டத்தில் உள்ள மன்னார்குடியில் பிறந்த கோகுலகிருட்டிணன் தம் தொடக்கக் கல்வியைச் சென்னைத் திருவல்லிக்கேணி இந்து உயர்நிலைப் பள்ளியிலும் பட்டப் படிப்பைச் சென்னை மாநிலக் கல்லூரியிலும் பயின்றார். பின்னர் சென்னை சட்டக் கல்லூரியில் சட்டம் படித்தார்.
சோபனா
சோபனா (பிறப்பு - மார்ச் 21, 1970) தென்னிந்தியத் திரைப்பட நடிகை ஆவார். மலையாள மொழித் திரைப்படம் மூலம் திரைப்படத்துறைக்கு அறிமுகமானவர் சோபனா. தெலுங்கு, தமிழ், இந்தி, கன்னடம் மற்றும் ஆங்கிலப் படங்களில் மேலதிகமாக கிட்டத்தட்ட 230 படங்களில் நடித்துள்ளார். இவர் ஒரு புகழ் பெற்ற பரதநாட்டியக் கலைஞரும் ஆவார். இவர் இரண்டு தேசிய திரைப்பட விருதுகள், ஒரு கேரள மாநில திரைப்பட விருதுகள் மற்றும் பல விருதுகளை வென்றுள்ளார்.
பு. இரா. கோகுலகிருட்டிணன்
சட்டப்பணி
நீதிபதிகள் வெங்கடாச்சாரி,  சி.ஏ வைத்தியலிங்கம் ஆகியோரிடம் இளையராக இருந்து வழக்குரைஞர் தொழிலைக் கற்றுக் கொண்டார். பார் கவுன்சிலுக்கு இரண்டு முறை தேர்ந்தெடுக்கப் பட்டார் 1967 ஆம் ஆண்டில் அரசுத் தரப்பு வழக்குரைஞராக அமர்த்தப் பட்டார். அட்வகேட் ஜெனரலாகப் பதவி உயர்வு பெற்றார் 1969 இல் சென்னை உயர்நீதி மன்ற நீதிபதியாக அமர்த்தப்பட்டு சில ஆண்டுகள் கழித்து  முதன்மை நீதிபதியாகவும் ஆனார். 1985 மார்ச்சு 21 இல் குசராத்து உயர்நீதி மன்ற முதன்மை நீதிபதியாகப் பதவியேற்றார்.